4. számú melléklet

**I N D O K O L Á S**

**az állattartók egyes magatartási, valamint az állattartó épületek elhelyezésének szabályairól szóló 34/2012. (XI.07.) önkormányzati rendelet hatályon kívül helyezéséhez**

**1.§**

Az állatok védelméről és kíméletéről szóló 1998. évi XXVIII. törvény 49. § (6) értelmében felhatalmazást kap a települési, fővárosban a kerületi önkormányzat képviselő-testülete, illetve a fővárosi önkormányzat által közvetlenül igazgatott terület tekintetében a fővárosi önkormányzat közgyűlése, hogy a kedvtelésből tartott állatok tartásának szabályait rendeletben határozza meg. Ezen rendelkezés 2013. január 1. napján lépett hatályba. Az élelmiszerláncról és hatósági felügyeletéről szóló 2008. évi XLVI. törvény 6. § (6) bekezdése alapján 2012. október 1-től a mezőgazdasági haszonállatok tartási feltételeit önkormányzati rendeletben nem lehet meghatározni.

A jogszabályi változások szükségessé tették a jelenleg hatályos, az állattartók egyes magatartási, valamint az állattartó épületek elhelyezésének szabályairól szóló 34/2012. (XI.07.) önkormányzati rendelet felülvizsgálatát.

A felülvizsgálat során áttekintésre kerültek továbbá az állatok tartására vonatkozó magasabb szintű jogszabályok, különös tekintettel arra, hogy a jogalkotásról szóló 2010. évi CXXX. tv. 3.§-a alapján önkormányzati rendeletben nem ismételhető meg az Alaptörvény vagy olyan jogszabály rendelkezése, amellyel a jogszabály az Alaptörvény alapján nem lehet ellentétes. A felülvizsgálat során gondoskodni kell az elavult, szükségtelen, indokolatlanul párhuzamos rendelkezések hatályon kívül helyezéséről, illetve módosításáról.

Az állattartók egyes magatartási, valamint az állattartó épületek elhelyezésének szabályairól szóló 34/2012. (XI.07.) önkormányzati rendelet felülvizsgálatakor megállapításra került, hogy az önkormányzati rendelet olyan rendelkezéseket tartalmaz, amelyet magasabb szintű jogszabály már szabályoz.

Fentiek alapján megállapítható, hogy az állattartók egyes magatartási, valamint állattartó épületek elhelyezésének szabályairól szóló 34/2012. (XI.07.) önkormányzati rendelet hatályon kívül helyezése szükségszerűvé vált, tekintettel arra, hogy az állattartás körében szinte minden társadalmi viszonyt felölelő központi jogszabályrendszer alakult ki.

**2.§**

A hatályba lépésre vonatkozó rendelkezésekben a kihirdetést követő nap megjelölése indokolt.